I løbet af kampen mellem AaB og Silkeborg IF på Aalborg Stadion faldt 72-årig mand om på 3F Tribunen. Der blev kaldt på en læge over højtaleranlægget, og kontrollører og falck-reddere på stedet,  og AaB's egen læge, Søren Kaalund, forsøgte at redde mandens liv med en hjertestarter. Manden var desværre ikke til at redde, og Nordjyllands Politi oplyser, at familien til den 72-årige er underrettet om omstændighederne. Efter kampen blev der ydet krisehjælp til de kontrollører og andre tilskuere, der var de første til at hjælpe manden.

Opsummering:
En mand faldt om under dagens kamp mellem AaB og SIF.